
		Projektas
ŠIAULIŲ MIESTO SAVIVALDYBĖS TARYBA

SPRENDIMAS
DĖL SUTIKIMO PERIMTI VALSTYBĖS TURTĄ IR JO PERDAVIMO ŠIAULIŲ MIESTO SAVIVALDYBĖS VIEŠAJAI BIBLIOTEKAI

2024 m.             d. Nr. T-
Šiauliai


Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 2 dalimi, įgyvendindama Šiaulių miesto savivaldybės turto valdymo, naudojimo ir disponavimo juo tvarkos aprašo, patvirtinto Šiaulių miesto savivaldybės tarybos 2021 m. gruodžio 23 d. sprendimu Nr. T-496 „Dėl Šiaulių miesto savivaldybės turto valdymo, naudojimo ir disponavimo juo tvarkos aprašo patvirtinimo“, 12.2 papunktį ir atsižvelgdama į Šiaulių apskrities Povilo Višinskio viešosios bibliotekos 2024-10-22 raštą Nr. S9-262 „Dėl turto perdavimo Šiaulių miesto savivaldybei“, Šiaulių miesto savivaldybės taryba nusprendžia:
. Sutikti perimti Šiaulių miesto savivaldybės nuosavybėn savarankiškosioms savivaldybės funkcijoms (gyventojų bendrosios kultūros ugdymas ir etnokultūros puoselėjimas, informacinės visuomenės plėtros įgyvendinimas) įgyvendinti valstybei nuosavybės teise priklausantį turtą – knygomatą RAL1015 (inventoriaus Nr. IT001556, įsigijimo vertė 5082,00 Eur, likutinė vertė 5082,00 Eur).
. Perduoti perimtą Šiaulių miesto savivaldybės nuosavybėn šio sprendimo 1 punkte nurodytą turtą Šiaulių miesto savivaldybės viešajai bibliotekai valdyti, naudoti ir disponuoti juo patikėjimo teise.
. Įgalioti Šiaulių miesto savivaldybės administracijos direktorių Šiaulių miesto savivaldybės vardu pasirašyti šio sprendimo 1 ir 2 punktuose nurodyto turto priėmimo ir perdavimo aktus.
Šis sprendimas ne vėliau kaip per mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

